作者:無名氏
標題:梁州・寂然不動分毫志，鍊金丹除了厄苦，離塵俗換了凡軀。忘言減語，
內容:片時間收斂鉛汞聚。有根蒂伏樸歸真，有志氣騰雲躡霧，有緣分飛上天衢。初學篤志真言語，見世俗人貪財好欲，不顧殘生一個個要亻贊金珠。大限到百事都無，費精神使得乾枯。從今，至古，神仙本是凡人做。定浮沉認賓主，收汞收鉛莫遲阻，自問他有有無無。